# Bèlcastèl e Buc

Bèlcastèl (e Buc) (Belcastel-et-Buc en francés) es una comuna lengadociana, situada dins lo departament d'Aude e la region d'Occitània, ancianament de Lengadòc-Rosselhon.

## Geografia

La comuna es a Buc, vilatge pichonèl. De Bèlcastèl, demòra pas qu'una glèisa, las roïnas del castèl, enlairats, puèi un ostal d'aquel nom, aqueste distant dels autres dos.

### Perimètre del territòri

Comunas confrontantas de Bèlcastèl e Buc :
| Vilabasin | Sant Ilari | Cauneta de Lauquet |
| | | Vilardebèla |
| Sant Policarpi | Terròlas per un qüadripunt | Missegre |

## Toponimia
### Bèlcastèl

Las atestacions ancianas son Castellum quod dicitur Pulchrum Castellum en 1221; Villa Belli Castelli en 1242; Bellum Castrum en 1231; Pulcrum Castrum en 1262; Sainct Jean de Belcastel en 1639; Belcastel en 1781. Pr'amor que totas las fòrmas representan, amai en traduccion, Bèlcastèl, lo nom demanda pas de traduccion. Es valorizant per un castèl e seriá a comprene coma "fortalesa solida", puslèu qu'ambe una valor estrictament estetica.

### Buc

Las atestacions ancianas son Villare qui vocatur Buxolus en 844; Rupis de Buco al sègle XIII; Roca de Buco al sègle XIII; Ruppis de Bucco en 1258; Rocca de Buco en 1258; Roca de Buco en 1258; Buc en 1781. La primièra atestacion, que sembla representar un derivat de buxus, « bois ». Una latinizacion forçada es pas impossibla, o benlèu los dos noms an pas de rapòrt. Ni Dauzat e Rostaing, nimai los Féniés explican pas Buc. Los senses d'aquel mot dins la lenga parlada son nombroses e divergents, los uns ambe una idèia de causa cavada, los autres ambe una valor de relèu positiu (som d'una montanha, per exemple) o de punta. Buc es dins una comba, exactament sul pompidor d'un penjal. Mès puslèu que d'un nom occitan, Buc deriva benlèu de Buccon, la propietat del gal Buccos, solucion que Xavier Delamarre dona sense se referir a Buc.

## Istòria

Segon la mapa de Cassini, Bèlcastèl èra parròquia e Buc parròquia annèxa. Las doás comunautats fusionèron entre 1790 e 1794.

## Administracion

Lista dels cònsols successius :
| Periòde | Periòde | Identitat | Etiqueta |
| 2014 | (2026) | Anne Valmigère | divèrs esquèrra |
| març de 2001 | 2014 | Roger Soulères | PS |
| | 2001 | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Sant Ilari; es ara del canton de Limós.

## Demografia

modificar « persona »  v · d · m 
Evolucion demografica Populacion comunala actuala (2013): 68, totala: 70 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 170 | 158 | 189 | 180 | 273 | 259 | 280 | 274 | 261 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 249 | 243 | 221 | 228 | 186 | 188 | 179 | 165 | 150 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 128 | 145 | 139 | 93 | 108 | 90 | 101 | 87 | 76 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 69 | 55 | 61 | 63 | 62 | 58 | 66 | 67 | 68 71 |
| 2009 | 2010 |
| 70 73 | 71 74 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 59 abitants e la densitat èra de 4,17 ab/km².

## Véser tanben

* Comunas d'Aude

## Ligams extèrnes

* Bèlcastèl e Buc sul site de l'Insee

## Nòtas

* ↑ https://www.oocities.org/toponimiaoccitana/11b.html
* ↑ http://paratge.chez-alice.fr/vap/vap6.htm
* ↑ «Dictionnaire topographique de la France».
* ↑ Abbé Sabarthès, Dictionnaire topographique du département de l'Aude, 1912, p. 27, legir en linha https://gallica.bnf.fr/ark:/12148/bpt6k110095d/f119.item.texteImage
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 61, a Beauchastel
* ↑ https://dicotopo.cths.fr/places/P40208182
* ↑ Abbé Sabarthès, Dictionnaire topographique du département de l'Aude, 1912, p. 49, legir en linha https://gallica.bnf.fr/ark:/12148/bpt6k110095d/f141.item.texteImage
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 289
* ↑ https://www.geoportail.gouv.fr/donnees/carte-de-cassini, cercar a 11580 Belcastel-et-Buc
* ↑ http://cassini.ehess.fr/cassini/fr/html/fiche.php?select_resultat=3457
* Portal de Lengadòc